Í dag fór farm afhending viðkurkenninga úr sjóði LENNONONO GRANT FOR PEACE , eða friðverðlauna LennonOno sem afhent eru annaðhvort ár á afmælisdegi John Lennon . Á sama degi er kveikt á friðarsúlunni í Viðey sem Yoko Ono lét reisa til minningar um mann sinn . Að þessu sinni hlutu fimm aðilar viðurkenningu ; Lady Gaga , Rachel Corrie , John Perkins , Christopher Hitchens og hljómsveitin Pussy Riot en hluti hennar situr í fangelsi í Rússlandi fyrir meint ólæti á almannafæri . Á síðu sjóðsins Imagine Peace , má sjá umfjöllun um vinningshafana en í stuttri útgáfu fengu þessir aðilar viðrukenningu fyrir : Lady Gaga er einn vinsælasti listamaður okkar tíma en hún er líka aðgerðasinni og hefur notað frægð sína til að berjast fyrir réttindum minnihlutahópa . Hún lætur verðlaunin renna til sjóðs Elton John til baráttu við HIV meðal ungra minnihlutahópa í BNA . Rachel Corrie létst 16. mars 2003 er ísraelsk jarðýta ók viljandi yfir hana þar sem hún mótmælti aðgerðum Ísraelskra yfirvalda í Palestínu . Í kjölfarið var stofnaður sjóður sem styður við baráttu fyrir réttlæti og friði í Palestínu og víðar . Leikrit hefur verið gert um andlát hennar og aðdraganda þess , það var sýnt hér á landi fyrir skemmstu . Verðlaunaféð rennur í Rachel Carri Foundation for Peace and Justice . Minning Christopher Hitchens var einnig heiðruð en hann var þekktur m.a. fyrir bókina God is not great en einnig fyrir skrif sín fyrir The Atlantic , The Nation , Vanity Fair , The Daily Mirror og fleiri . Verðlaun hans renna til líknarfélaga . Pussy Riot þarf vart að kynna en þær hljóta verðlaun fyrir baráttu sína gegn spillingu og óréttlæti í heimalandi sínu , Rússlandi . En þar situr hluti hópsins í fangelsi og aðrar hafa yfirgefið Rússland . Þeim veitir örugglega ekki af fénu til að verjast fyrir dómstólum .